מייק סקסטון

מייק סקסטון (באנגלית: Mike Sexton; 22 בספטמבר 1947 – 6 בספטמבר 2020) היה שחקן ושדרן פוקר אמריקאי. בשנת 2009 נבחר להיכל התהילה של הפוקר.

ביוגרפיה 
סקסטון עסק בהתעמלות מכשירים בזמן לימודיו באוניברסיטת המדינה של אוהיו. ב-1970 התגייס לדיוויזיה המוטסת ה-82 בצבא ארצות הברית. ב-1985 עבר לגור בנבדה כדי לשחק פוקר באופן מקצועני.

קריירת פוקר

סבב הפוקר העולמי
סקסטון שחק רבות בסבב הפוקר העולמי והיה שדרן הבית של הסבב יחד עם וינס ואן פאטן. במהלך הקריירה סיים 17 פעמים עם פרס כספי, מתוכם 4 פעמים בשולחן הגמר. ב-2016 זכה בטורניר המרכזי של הסבב במונטריאול שבקנדה, ובפרס ראשון של 317,896 אלף דולר.

אליפות העולם בפוקר
ב-1989 זכה סקסטון בצמיד אליפות העולם בפוקר בטורניר סטאד 7, בו זכה ב-104,400 דולר. ב-2006 זכה בטורניר למוזמנים בלבד ובפרס של מיליון דולר. ב-2012 השתתף בטורניר התרומה הראשון של "Big One for One Drop" עם כניסה של מיליון דולר, וסיים במקום התשיעי, עם זכייה של 1.1 מיליון דולר.

צמידי אליפות העולם בפוקר

Partypoker 
סקסטון היה אחד ממקימי אתר הפוקר ב-2001, וב-2017 החל לתפקד כיושב ראש האתר.

הוכרה 
ב-2009 נבחר להיכל התהילה של הפוקר. ב-2015 זכה בפרס למפעל חיים של The Hendon Mob. לאחר מותו ב-2020, נקרא גביע סבב הפוקר העולמי על שמו.

ספריו 
 2005 - Shuffle Up and Deal: The Ultimate No Limit Texas Hold 'em Guide
 2016 - Life's a Gamble

קישורים חיצוניים

הערות שוליים 

שחקני פוקר אמריקאים
זוכי צמיד אליפות העולם בפוקר מארצות הברית
זוכי סבב הפוקר העולמי
חברי היכל התהילה של הפוקר
אמריקאים שנפטרו מסרטן
אמריקאים שנולדו ב-1947
אמריקאים שנפטרו ב-2020